CELEX: 62016CN0630
Language: fi
Date: 2016-12-07 00:00:00
Title: Asia C-630/16: Ennakkoratkaisupyyntö, jonka Helsingin hallinto-oikeus (Suomi) on esittänyt 7.12.2016 – Anstar Oy

27.2.2017   
            
            
               FI
            
            
               Euroopan unionin virallinen lehti
            
            
               C 63/17
            
         Ennakkoratkaisupyyntö, jonka Helsingin hallinto-oikeus (Suomi) on esittänyt 7.12.2016 – Anstar Oy
   (Asia C-630/16)
   (2017/C 063/24)
   Oikeudenkäyntikieli: suomi
   
      Ennakkoratkaisua pyytänyt tuomioistuin
   
   Helsingin hallinto-oikeus
   
      Pääasian asianosaiset
   
   
      Valittaja: Anstar Oy
   
      Muu osapuoli: Turvallisuus- ja kemikaalivirasto (Tukes)
   
      Ennakkoratkaisukysymykset
   
   
               1)
            
            
               Onko mandaattia M/120 ja sen perusteella vahvistettua harmonisoitua tuotestandardia EN 1090-1 (:2009+A1:2011) tulkittava siten, että Tukesin päätöskohdissa 1–4 luetellut, betoniin ennen sen kovettumista kiinnitettävät tuotteet (ripustusjärjestelmätuotteet, joita käytetään kuorielementtien ja muurauskannakkeiden kiinnittämiseen rakennuksen runkoon sekä eräät peruspultit, kiinnityslevyt ja vakioteräsosat, ristikkoliitokset, pilari- ja seinäkengät ja parvekeliitokset) eivät kuulu niiden soveltamisalaan?
            
         
               2)
            
            
               Asettaako rakennustuoteasetus (1), asiassa mainitut komission toimeksiannot eli mandaatit tai unionin oikeus muutoin esteitä Tukesin tulkinnalle mainittujen tuotteiden jäämisestä mandaatin M/120 ja standardin EN 1090-1 soveltamisalan ulkopuolelle?
            
         
      (1)  Euroopan parlamentin ja neuvoston asetus (EU) N:o 305/2011, annettu 9 päivänä maaliskuuta 2011, rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta (EUVL 2011, L 88, s. 5)